ပိူၼ်ႈဢမ်ႇဝူၼ်ႉၵႂၢင် ၸိူဝ်းပိူၼ်ႈသၢင်ႈမိူင်းၶိုၼ်ႈယႂ်ႇ ၸိူဝ်းပိူၼ်ႈမီးၽႅၼ်ၵၢၼ်လူင်တႃႇဝၢၼ်ႈမိူင်းပိူၼ်ႈ တႃႇၸိူဝ်ႉၶိူဝ်းပိူၼ်ႈ တႃႇၽႃႇသႃႇပိူၼ်ႈ တႃႇသႃႇသၼႃႇပိူၼ်ႈ ပိူၼ်ႈပၼ်သုၼ်ႇႁဵတ်းႁူဝ်ပၢၵ်ႇတဵမ် တႃႇပူၵ်းပွင်ဝၢၼ်ႈမိူင်းၵေႃႈ ဝႆႉငိုၼ်းၵွင်ၵၢင် ဝႆႉၽၢၼ်ႇတႃႇ ဝႆႉငိုၼ်းၶဝ်ႈငိုၼ်း ဢွၵ်ႇ ႁင်းၵူၺ်း ႁႂ်ႈႁဵတ်းတႃႇဝၢၼ်ႈမိူင်းၶိုၼ်ႈယႂ်ႇမဵဝ်းလဵဝ် ၶၢဝ်းတၢင်းၼိုင်ႈပီ ႁဵတ်းလႆႈလွင်ႈၶိုၼ်ႈယႂ်ႇမွၵ်ႈၵႃႈႁိုဝ်။ သိပ်းပီႁဵတ်းလႆႈၶိုၼ်ႈယႂ်ႇမွၵ်ႈၵႃႈႁိုဝ်။ ပီၶိုၼ်ႈယႂ်ႇမွၵ်ႈၵႃႈႁိုဝ် ပိူၼ်ႈမီးၽႅၼ်။ ၼႄၼမ်ႉၼႄတူဝ်မၼ်းတေႉ။ ၶိုၼ်ႈယႂ်ႇမႃးတေႉ။ ပိူၼ်ႈဢမ်ႇဢဝ်ၶူၼ်းလေႃးၵၼ်တင်းၵၢၼ်သိုၵ်း ၵၢၼ်မိူင်း ပေႃးဢဝ်ၶူၼ်းလေႃးၵၼ်ၼႆႉ ပေႃးသုမ်းသိုၵ်းၵေႃႈသုမ်းၵႂႃႇၸွမ်းၵၼ် ပေႃးသုမ်းၵၢၼ်မိူင်းၵေႃႈသုမ်းၵႂႃႇၸွမ်းၵၼ်။ ၵၢၼ်ပူၵ်းပွင်တႃႇၶိုၼ်ႈယႂ်ႇ ၼႆႉလီပဵၼ်ၼင်ႇ ၽႂ်မႃးဢုပ်ႉပိူင်ႇၵေႃႈႁႂ်ႈပဵၼ်တႃႇၶိုၼ်ႈယႂ်ႇၵူၺ်းၼႆၸိုင် ၵၢၼ်သိုၵ်းလူမ်ႉၵႂႃႇၵေႃႈၵၢၼ်ပူၵ်းပွင်ႁုၼ်ႈမုၼ်းဢမ်ႇလူမ်ႉ ၵၢၼ်မိူင်းလူမ်ႉ ၵၢၼ်ပူၵ်းပွင်ႁဝ်းယႃႇႁႂ်ႈလႆႈလူမ်ႉ သင်ႇပဵၼ်လႆႈမဵဝ်းၼၼ်ႉၵွၼ်ႇမိူင်းႁဝ်းၸၢင်ႇတေၶိုၼ်ႈယႂ်ႇမႂ်ႇသုင်။